ai4bharat/Pralekha huggingface dataset:
صحت اور خاندانی بہبود کی وزارت
ہر مایوسی میں ہمیشہ ہی امید کی کرن ہوتی ہے: ڈاکٹر ہرش وردھن
ڈاکٹر ہرش وردھن کی کنفیڈریشن آف انڈین انڈسٹریز  کے قائدن کے ساتھ بات چیت
نئی دہلی،14 اپریل : صحت اور کنبہ بہبود کے مرکزی وزیر ڈاکٹر ہرش وردھن نے کنفیڈریشن آف انڈین انڈسٹری  کے زیر اہتمام ویڈیو کانفرنسنگ کے توسط سے 50 سے زائد ہندوستانی صنعت کے سربراہان کے ساتھ گفتگو کی۔
کانفرنس کے دوران انہوں نے سی آئی آئی کے صدر جناب وکرم کرلوسکر ، سی آئی آئی کے نامزد صدر جناب اودے کوشک ، سی آئی آئی کے ڈائریکٹر جنرل جناب چندر جیت بنرجی، سی آئی آئی نیشنل ہیلتھ کیئر کونسل کے چیئرمین اور میدانتا کے سی ایم ڈی ڈاکٹر نریش تریہن ، ہیرو انٹر پرائز کے چیئرمین جناب سنیل کانت منجلی ، گلوبل الائنس فار اسپرووڈنیوٹریش  کے سابق چیئرمین محترمہ ونیتا بالی ، مہیندرا اینڈ مہیندرا لمیٹیڈ کے مینجنگ ڈائریکٹر ڈاکٹر پون گوئنکا، آر سی پی کنسلٹنگ کے چیئرمین جناب آر سی بھارگو اور سی آئی آئی نیشنل کمیٹی آن بایو ٹیکنالوجی اینڈ فاؤنڈر کی ممبر ڈاکٹر کرن مجمدار شاؤ کے ساتھ گفتگو کی۔
ڈاکٹر ہرش وردھن نے کووڈ-19 کے مقابلے کے لئے حکومت کے ذریعہ کئے گئے متعدد راحتی اقدامات کے بارے میں صنعت کو بتایا۔ ان کے ساتھ بات چیت کرتے ہوئے ممکنہ سپلائی چین میں رکاوٹوں کے علاوہ حفظان صحت کے شعبہ کو درپیش مسائل سے تعلق متعدد اہم موضوعات پر خیال ظاہر کیا۔ انہوں نے کووڈ-19 کےخلاف جنگ میں معیشت کے احیاء، مرض کی جانچ کی سہولت، قرنطینہ کی سہولت، دو ساز کمپنیوں کے لئے خام مال، مرض کی نگرانی ، ٹیلی میڈسین کی سہولت کا استعمال، حفظان صحت کے احتیاطی اقدامات کے تعلق سے ان کی تشویشات کو دور کیا۔ انہوں نے کہا کہ ‘‘انتہائی مایوسی کی حالت میں ہمیشہ ہی امیدکی کرن نظر آتی ہے اور موجودہ صورتحال میں اپنے حوصلے بلند رکھنے کی ضرورت ہے تاکہ ہم اس دور سے باہر نکل سکیں ۔ انہوں نے مزید کہا کہ یہ دنیا کی جدید ترین تاریخ کا انتہائی تاریک ترین دور میں سے ایک ہے۔ انسانیت کو اس تاریکی سے باہر آنا ہوگا اور اس سے اچھی چیزیں ظاہر ہوں گی۔ ’’
ڈاکٹر ہرش وردھن نے ان سے اپنے حوصلے بلند رکھنے اور کووڈ-19 کی وجہ سے حفظان صحت کو حاصل میک ان انڈیا کے مواقع کو بہتر ڈھنگ سے استعمال میں لانے کے لئے کہا تاکہ ملک وبائی مرض سے نمٹتے ہوئے اہم حفظان صحت کے آلات کے معاملے میں زیادہ خود انحصار اور خود کفیل بن سکے۔ انہوں نے سی آئی آئی رہنماؤں کو بتایا کہ حکومت اس بات پر غور کر رہی ہے کہ کس طرح جلد از جلد مرحلہ وار اور محفوظ طریقے سے صنعتی سرگرمیاں دوبارہ بحال کی جائیں۔
مزید برآں ! ڈاکٹر ہرش وردھن نے مشکل کی اس گھڑی میں حکومت کے ساتھ کھڑے رہنے اور پی ایم کیئرز فنڈ میں فراخ دلی اور فیاضانہ طور پر تعاون کرنے کے لئے سب کا شکریہ ادا کیا۔
انہوں نے کہا کہ ‘‘ کووڈ-19 کی وبائی مرض کی وجہ سے ملک میں صنعت کے شعبہ کو کافی نقصان پہنچا ہے۔ حکومت اس بات پر غور کرنے کے لئے تیار ہے کہ کس طرح یہ بات یقینی ہو کہ صنعت اپنی پہلی سطح پر واپس آ جائے۔ انہوں نے کہا کہ ہندوستان ایک وسیع ملک ہے اور اس کی ترقی میں صنعت کا شعبہ اہم کردار ادا کرتا ہے۔ انہوں نے کہا کہ حفظان صحت نے میک ان انڈیا کے لئے متعدد مواقع فراہم کئے ہیں۔ انہوں نے صنعت کے شعبہ سے تعلق رکھنے والے رہنماؤں سے کووڈ-19 وبائی مرض کی شدت کے دوران ان کوششوں میں شریک ہونے اور ہندوستان کے لئے اسے یقینی بنانے کی اپیل کی ۔
وزیراعظم کا دفتر
اسرو کے سابق سربراہ جناب جی مادھاون نائر چندریان مشن کے بارے میں لکھتے ہیں
اسرو کے سابق سربراہ جناب جی مادھاون نائر نے چندریان مشن اور وزیر اعظم جناب نریندر مودی کی خلائی ٹیکنالوجی کی صلاحیت اور سائنسی برادری کی مدد پر مرکوز توجہ كی بابت ایک مضمون لکھا ہے۔
وزیر اعظم دفتر نے اسے ایکس پر پوسٹ کیا ہے:
اسرو کے سابق سربراہ جناب جی مادھاون نائر نے چندریان مشن پر ایک بصیرت افروز مضمون لکھا ہے۔
انہوں نے وضاحت کی کہ پی ایم ایٹ نرندر مودی نے كس طرح ہمیشہ خلائی ٹیکنالوجی کی صلاحیت پر توجہ مرکوز رکھی ہے۔ انہوں نے سائنسی برادری کے لئے وزیر اعظم کی حمایت کے لئے ان کی ستائش كی۔
https://m.timesofindia.com/why-we-must-celebrate-chandrayaan-2-too/articleshow/103181077.cms?from=mdr&from=mdr&from=mdr
ماحولیات، جنگلات اور موسمیاتی تبدیلی کی وزارت
مرکزی آلودگی کنٹرول بورڈ کی طرف سے 9 ٹریس میٹل پیرامیٹرز کے لئے 145 ماحولیاتی لیبارٹریوں کے تجزیاتی کوالٹی کنٹرول کی مشق
نئی دہلی 7 جنوری2021:مرکزی آلودگی کنٹرول بورڈ کی دہلی کی انسٹرومینٹیشن لیبارٹری نے مرکز اور ریاستی آلودگی کنٹرول بورڈوں، آلودگی کنٹرول کمیٹیوں کی ماحولیاتی لیبارٹریوں اور ای پی اے سے تسلیم شدہ نجی لیباریٹریوں کے لئے دھات کے پیرامیٹرز کی 33 ویں تجزیاتی کوالٹی کنٹرول  مشق کا اہتمام کیا ہے۔ اے کیو سی پروگرام کا بنیادی مقصد ان لیبارٹریوں کے ذریعہ تیار کردہ تجزیاتی اعداد و شمار کی درستگی اور معتبریت کی مسلسل نگرانی کرنا ہے تاکہ لیبارٹریوں کے بنیادی ڈھانچے کو بہتر بنانے اور ڈیٹا کے معیار کو بلند کرنے میں مدد ملے۔
اے کیو سی مشق سے تجزیاتی سرگرمیوں کے لحاظ سے، نمونے کے تجزیہ کے لئے استعمال ہونے والے آلات کی مضبوطی اور لیبارٹری میں سرگرم افرادی قوت کی مہارت کو سمجھنے کے تعلق سے مشق میں شریک لیبارٹریوں کی کارکردگی کا اندازہ کرنے میں مدد ملے گی۔ اس سے آلودگی کی روک تھام اور کنٹرول کے باخبر اور حتمی فیصلے کے لئے تجزیہ کردہ ڈیٹا کے اعتبار کو یقینی بنانے میں بھی مدد ملے گی۔
145 لیباریٹریاں بشمول تمام سینٹرل اور اسٹیٹ بورڈ کی لیبارٹریوں، آلودگی کنٹرول کمیٹیاں اور ای پی اے کی منظور شدہ لیبارٹریاں 33 ویں اے کیو سی پروگرام میں حصہ لے رہی ہیں۔ یہ مشق درون ملک موجود مہارتوں کے ساتھ کی جارہی ہے جس میں بین الاقوامی اصولوں پر سخت احتیاط کے ساتھ اپنایا جا رہا ہے۔
اے کیو سی نمونوں کا لیبارٹریاں تجزیہ کریں گی اور جانچ کے نتائج کو مقررہ تاریخ سے پہلے یا اس سے پہلے پیش کریں گی۔
ہر لیبارٹری کی کارکردگی کا اندازہ اسکور کی بنیاد پر لگایا جائے گا اور اسکور کارڈ 31 مارچ 2021 کے آخر تک بھیجے جائیں گے۔
33ویں اے کیو سی مشق میں شامل دھاتیں حسب ذیل ہیں: مکمل آرسنک  ، کیڈیمیم  ، مکمل کرومیم  ، تانبہ  ، لوہا  ، مینگنیج  ، نکل  ، سیسہ  اور ہوا اور پانی میں آلودگی کی تشخیص کے لئے زنک ۔
بہت چھوٹی، چھوٹی اور درمیانی صنعتوں کی وزارت
کھادی کا فروغ
نئی دہلی،28؍نومبر: بہت چھوٹی، چھوٹی اور درمیانہ درجے کی صنعتوں کی وزارت کھادی اور گاؤں کی صنعتوں سے متعلق کمیشن ، ریاستی کھادی اور گاؤں کی صنعتوں سے متعلق بورڈز اور ضلعی صنعتی مراکز کے ذریعے ملک کے دیہی اور شہری علاقوں میں نئی مائیکرو صنعتوں کو قائم کرنے اور روزگار کے مواقع پیدا کرنے کے لئے سال 09-2008 سے وزیر اعظم کے روزگار پیدا کرنے کے پروگرام جیسی قرض سے منسلک ایک سبسڈی اسکیم نافذ کرکے کھادی اور گاؤں کی صنعتوں کو فروغ دینے کے لئے بے روزگار نوجوانوں کو قرضے فراہم کررہی ہے۔عام زمروے کی مستفدین دیہی علاقوں میں پروجیکٹ لاگت کا 25 فیصد سبسڈی کی رقم اور شہری علاقوں میں پروجیکٹ کی لاگت کا 15 فیصد سبسڈی کی رقم حاصل کرسکتے ہیں، جبکہ خصوصی زمروں مثلاً درج فہرست ذاتوں  ؍درج فہرست قبائل؍ خواتین دویانگوں؍ پی ایچ؍اقلیتوں؍سابق فوجیوں؍شمال مشرقی خطوں سے تعلق رکھنے والے مستفدید کے لئے دیہی علاقوں میں سبسڈی کی رقم35 فیصد اور شہری علاقوں میں 25 فیصد سبسڈی کی رقم حاصل کرسکتے ہیں۔ مینوفیکچرنگ کے سیکٹر میں پروجیکٹوں کی زیادہ سے زیادہ لاگت 25 لاکھ روپے، جبکہ سروس سیکٹر پروجیکٹوں کی لاگت زیادہ سے زیادہ 10 لاکھ روپے ہیں۔
کھادی سے متعلق سرگرمیوں کے آغاز کے خواہش مند افراد وزیر اعظم کے روزگار پیدا کرنے کے پروگرام  اسکیم کے تحت بینکوں سے قرض حاصل کرنے کے لئے درخواست دے سکتے ہیں۔
بہت چھوٹی ، چھوٹی اور درمیانہ درجے کی صنعتوں کے مرکزی وزیر جناب نتن گڈکری نے آج لوک سبھا میں ایک سوال کے تحریری جواب میں یہ اطلاع فراہم کی۔
وزیراعظم کا دفتر
وزیراعظم نریندر مودی نے ڈاکٹر شیاما پرساد مکھرجی کو ان کی جینتی پر خراج عقیدت پیش کیا
وزیراعظم جناب نریندر مودی نے آج ڈاکٹر شیاما پرساد مکھرجی کو ان کی جینتی پر خراج عقیدت پیش کیا۔
وزیراعظم جناب نریندر مودی نے اپنے ایک ٹوئٹ میں کہا ہے کہ‘‘ میں ڈاکٹر شیاما پرساد مکھرجی کی جینتی پر تسلیم خم کرتا ہوں، ان کے معیاری اعلی نظریات ، ہماری پوری قوم کے لاکھوں لوگوں کو تحریک دیتے ہیں۔ڈاکٹر مکھرجی نے بھارت کے اتحاد اور ترقی کے تئیں اپنی پوری زندگی وقف کردی تھی ۔انہوں نے ایک غیر معمولی اسکالر اور دانشور کے طور پر اپنی شناخت بھی کرائی’’۔
وزیراعظم کا دفتر
قومی یوم بحرکے موقع پروزیراعظم کی مبارکباد :جل شکتی پرتوجہ مرکوز کرنے کے لئے باباصاحب امبیڈکرکو یاد کیا
نئی دہلی ،05؍اپریل : وزیراعظم ، جناب نریندرمودی قومی یوم بحرکے موقع پراپنی نیک خواہشات کا اظہارکیاہے ۔
وزیراعظم نے اپنے پیغام میں کہاہے کہ بھارت کے بحری شعبے کی مالا مال تاریخ ہے اوراس شعبے میں ہمارے ملک کی ہیئت بدلنے کی قومت مضمرہے ۔ قومی یوم بحرکے موقع پر ہم اپنے اس عہدکا اعادہ کرتے ہیں کہ ہم اپنی بحری قوتوں کو ملک کی خوشحالی کے لئے بروئے کارلائیں گے ۔
بحری شعبے فعال بنانے کی ہماری کوششیں ڈاکٹرباباصاحب امبیڈکر کی شخصیت سے متاثر ہیں ۔ یہ باباصاحب کی ہی شخصیت تھی جس نے جل شکتی ، آبی راستوں ، آب پاشی ، نہروں کے نیٹ ورک اوربندرگاہوں کو سب سے زیادہ اہمیت دی تھی ، کہ شعبے میں ان کا م بھار ت کے عوام کے لئے ازحد عمدہ اور باعث ترغیب ہے ۔
محنت اور روزگار کی وزارت
شہری اور دیہی علاقوں میں محنت کش خواتین کی شراکتداری
محنت اور روزگار کے وزیر مملکت جناب رامیشور تیلی نے آج لوک سبھا میں ایک تحریری جواب میں بتایا کہ ای شرم پورٹل پر رجسٹریشن مکمل طور پر مفت اور خود اعلان کی بنیاد پر ہے۔ کارکنان مندرجہ ذیل تین طریقوں سے آسانی سے پورٹل پر خود کو رجسٹر کروا سکتے ہیں:-
 خود سےرجسٹریشن
 کامن سروس سینٹرز  کے ذریعہ
 ای اسٹیٹ سیوا کیندروں کے ذریعہ
رجسٹریشن کی تعدادکو بڑھانے کے لیے، وقت فوقتاً تمام ریاستوں اور مرکز کے زیر انتظام یہ معاملہ اٹھایا جاتا رہاہے۔ رجسٹریشن کی سہولت ملک بھر میں 4 لاکھ سے زیادہ سی ایس سی مراکز پر دستیاب ہے۔ ریاستی سیوا کیندروں کو بھی شامل کیا گیا ہے۔ مزید یہ کہ سی ایس سی، کارکنوں کو متحرک کرنے کے لئے مختلف مقامات پر بیداری کیمپوں  کا انعقاد کرتا ہے۔ موبائل کے ذریعہ باآسانی رجسٹریشن کے لئے امنگ ایپ پر ای شرم پورٹل بھی موجود ہے۔
پورٹل کی ترقی اور رجسٹریشن کے لیے بجٹ کا مختص کیا جانا سال 20-2019 میں شروع کیا گیا تھا۔ بجٹ میں مختص 1 کروڑ اور پچاس کروڑ روپے بالترتیب سال 2019-20 اور 2020-21 کے مالی سال کے لئے ہیں۔ جس میں سے سال 2020-21 کے دوران 45.49 کروڑ روپے جاری کئے گئے اوراستعمال کیے گئے ہیں۔ مزیدیہ کہ روپے کے نظرثانی شدہ تخمینہ  میں سے مالی سال 2021-22 کے لیے 280 کروڑ روپے 255.86 کروڑ روپے جاری اوراستعمال کیے گئے ہیں۔
حکومت نے محنت کش افراد میں خواتین کی شرکت اور ان کے روزگار کے معیار کو بہتر بنانے کے لیے مختلف اقدامات کیے ہیں۔ خواتین کارکنوں کے لیے یکساں مواقع اور کام کے سازگار ماحول کے لیے لیبر قوانین میں متعدد حفاظتی دفعات کو بھی شامل کیا گیا ہے ۔ ان میں زچگی کی تنخواہ 12 ہفتوں سے بڑھا کر 26 ہفتے کرنا، 50 یا اس سے زیادہ ملازمین رکھنے والے اداروں میں لازمی کریچ کی سہولت کا انتظام، مناسب حفاظتی اقدامات کے ساتھ رات کی شفٹوں میں خواتین کارکنوں کو اجازت دینا وغیرہ اقدامات شامل ہیں۔
حکومت نے زمین کے اوپران کانوں میں خواتین کو روزگار کی اجازت دینے کا فیصلہ کیا ہے جس میں شام 7 بجے سے صبح 6 بجے کے درمیان اوپن کاسٹ ورکنگ اور صبح 6 بجے سے شام 7 بجے کے درمیان تکنیکی، نگراں اور انتظامی کاموں میں خواتین کو کام کرنے کی اجازت دی گئی ہے جہاں مسلسل موجودگی کی ضرورت نہیں ہوسکتی ہے۔
مساوی معاوضہ ایکٹ، 1976 اب اجرت کی بنیاد پربنائے گئے کوڈ 2019 میں شامل ہےجس میں سہولت فراہم کی گئی ہے کہ ایک ہی آجر کی طرف سے اجرت سے متعلق معاملات میں وہی کام یا اسی نوعیت کا کام جو کسی بھی ملازم نے کیا ہو صنف کی بنیاد پر ملازمین کے درمیان ایک ادارے یا اس کے کسی یونٹ میں کوئی امتیاز نہیں برتا جائے گا۔ مزیدیہ کہ کوئی بھی آجر جنس کی بنیاد پر کسی بھی ملازم کو ملازمت کی شرائط میں ایک ہی کام یا اسی نوعیت کے کام کے لئے بھرتی کرتے وقت کوئی امتیاز نہیں برتےگا جو شرائط اس وقت نافذ ہیں سوائے اس کے کہ جہاں ایسے کام میں خواتین کی ملازمت کسی قانون کے تحت یا اس کے تحت ممنوع یا محدود ہو۔
مزیدیہ کہ خواتین کارکنوں کی ملازمت کی صلاحیت کو بڑھانے کے لیے، حکومت خواتین کے صنعتی تربیتی اداروں، قومی پیشہ ورانہ تربیتی اداروں اور علاقائی پیشہ ورانہ تربیتی اداروں کے نیٹ ورک کے ذریعے انہیں تربیت فراہم کر رہی ہے۔
ای شرم پورٹل پر 30.03.2022 تک 27 کروڑ سے زیادہ غیر منظم کارکنان رجسٹرڈ ہو چکے ہیں۔ جن میں سے 53فیصد خواتین اور 47فی صد مرد کارکنان ہیں۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 182.84 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 17.30 کروڑ سے زیادہ بچے ہوئے غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
15)؍مارچ 2022کے مطابق)
|
|
فراہم کی گئی خوراکیں
|
|
1,82,84,94,230
|
|
بچی ہوئی خوراکیں
|
|
17,30,61,681
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 182.84کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 17.30 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
وزارت دفاع
رکشامنتری جناب راج ناتھ سنگھ پہلا رافیل لڑاکا طیارہ حاصل کرنے کے لئے فرانس روانہ ہوں گے
جناب راج ناتھ سنگھ فرانس کے صدر اورمسلح افواج کی وزیر کے ساتھ بات چیت کریں گے
نئیدہلی 07 اکتوبر۔رکشا منتری جناب راج ناتھ سنگھ فرانس کے دوروزہ دورے پر 7 اکتوبر یعنی پیر کے دن روانہ ہوں گے ۔
8 اکتوبر کی صبح کے وقت جناب راج ناتھ سنگھ جمہوریہ فرانس کے صدر جناب امانیل میکرون سے ملاقات کریں گے۔
بعد میں رکشا منتری فرانس کی مسلح افواج کی وزیر محترمہ فلورینس پارلے کے ساتھ میرگ نیک کے مقام پر رافیل لڑاکا طیارہ حوالے کئے جانے کی تقریب میں شرکت کریں گے۔ وہ وجے دشمی کے مقدس موقع پر شستر پوجا بھی کریں گے اور رافیل لڑاکا طیارے میں پرواز کریں گے۔
بعد میں جناب راج ناتھ سنگھ فرانس کی مسلح افواج کی وزیر محترمہ فلورینس پارلے کے ساتھ سالانہ دفاعی مذاکرات میں شرکت کریں گے۔
9 اکتوبر کو رکشا منتری فرانس کی دفاعی صنعت کے سی ای اوز سے خطاب کریں گے ،جس کے دوران امید ہے کہ وہ ان پرزور دیں گے کہ وہ ’’ میک ان انڈیا‘‘ میں شرکت کریں اورلکھنؤ میں 5سے 8فروری 2020 تک ہونے والی دفاعی نمائش میں شامل ہوں ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج ۔رم
U-4483
(Visitor Counter : 24
بجلی کی وزارت
بہارکے بھوجپورخطے میں واقع شاہ آباد سون نہر سے متعلق لائننگ پروجیکٹ کو اے ڈی بی کی منظوری ؛ اس سے اس خطے میں زرعی شعبے کو زبردست فائدہ حاصل ہوگا
جناب آرکے سنگھ نے میٹنگ کے دوران پروجیکٹ پرنظرثانی کی اوراکتوبرکے پہلے ہفتے تک ٹینڈروں کے اجرأ کی ہدایت کی
نئی دہلی ،10 جولائی : بجلی کے وزیرمملکت  ،نئی اورقابل احیا توانائی جناب آرکے سنگھ نےکل اپنے دفترمیں بہارکے شاہ آباد ۔ بھوجپور خطے کے سون نہر سے متعلق لائننگ پروجیکٹ کی پیش رفت کا جائزہ لینے کی غرض سے ایشیائی ترقیاتی بینک  کے افسران اور وزارت خزانہ کے افسران کے ساتھ ایک میٹنگ کااہتمام کیا ۔ اس میٹنگ میں اے ڈی بی کے نمائندگان نے بتایاکہ اے ڈی بی نے اس پروجیکٹ کو منظوری دے دی ہے ۔ جناب آرکے سنگھ نے اے ڈی بی کے نمائندگان اور وزارت خزانہ کے افسران سے کہاکہ پروجیکٹ کے مختلف مراحل کو پایہ تکمیل تک پہنچانے کے لئے وقت کی مدت کاتعین کیاجاناچاہیئے ۔ میٹنگ میں طے کیاگیا کہ وزارت خزانہ کا اقتصادی امورکا محکمہ 17جولائی ، 2018 تک کنسلٹنٹ بحال کرنے کے لئے اپنی منظوری دیگا اور اے ڈی بی کے کنسلٹنٹ جولائی کے آخرتک اپنا کام شروع کردیں گے ۔
جناب آرکے سنگھ نے یہ بھی ہدایت دی کہ کنسلٹنٹ کی بحالی کے بعد کی عمل آوری جیسے ڈیزائن کےمطالعے کے حصص داروں سے مشورہ ، افادیت پرمبنی رپورٹ ، ٹینڈردستاویز تیارکرنے وغیرہ کے عمل کو تیزی سے مکمل کیاجائے اور پہلے مرحلے میں اہم نہر اور برانچ نہروں کے لائننگ کا ٹینڈراکتوبر کے پہلے ہفتے تک شائع کردیاجائے ۔ میٹنگ میں تبادلہ خیال کے بعدموجود اے ڈی بی کے نمائندگان اوردیگرافسران نے وزیرمحترم جناب آرکے سنگھ کو یہ یقین دلایاکے تمام کارروائیاں مکمل کرکے ،پہلے مرحلے کا ٹینڈر اکتوبرکے پہلے ہفتے تک جاری کردیاجائے گا۔
غورطلب ہے کہ 503 ملین ڈالریعنی  کی ممکنہ لاگت کے پروجیکٹ میں اے ڈی بی کی جانب سے 352ملین ڈالرکی امداد فراہم کرائی جارہی ہے ۔ اس منصوبے کے مکمل ہوجانے پربہار کے شاہ آباد بھوجپورخطے کے تحت زراعت خطے میں انقلابی تبدیلی آئیگی ۔
کوئلے کی وزارت
بھارت کا مقصد 2030 تک 100 ایم ٹی کوئلے کے گیسی فکیشن کا نشانہ حاصل کرنا ہے: پرلہاد جوشی
گیسی فکیشن کے لئے استعمال ہونے والے کوئلے کے ریوینیو شیئر پر 20 فیصد رعایت فراہم کرائی گئی ہے
کوئلے کی وزارت نے کوئلے کے گیسی فکیشن اور لکوی فیکشن کے بارے میں ویبنار کا انعقاد کیا
نئی دہلی، 31 اگست 2020، کوئلے اور کانکنی کے مرکزی وزیر جناب پرلہاد جوشی نے کہا ہے کہ بھارت کا مقصد چار لاک کروڑ روپے سے زیادہ مالیت کی سرمایہ کاری سے 2030 تک 100 ایم ٹی کوئلے کے گیسی فکیشن کا نشانہ حاصل کرنا ہے۔ کوئلے کی گیسی فکیشن اور لکوی فیکشن پر ایک ویبیار نے خطاب کرتے ہوئے جناب جوشی نے کہا کہ کوئلے گیسی فکیشن اور لکوی فیکشن اب ایک خواہش نہیں رہا ہے بلکہ ضرورت بن گیا ہے ۔ انہوں نے کہا کہ حکومت نے ایندھن کے صاف ستھرے وسائل کے استعمال کی حوصلہ افزائی کے لئے حکومت نے گیسی فکیشن کے لئے استعمال ہونے والے کوئلے کے ریوینیو شیئر پر 20 فیصد کی رعایت دی ہے۔ انہوں نے اس بات پر زور دیا کہ اس سے سینتھیٹک قدرتی گیس انرجی فیول ، فرٹیلائزرس کے لئے یوریا اور دیگر کیمیکلز کے پروڈکشن کو فروغ ملے گا۔ یہ ویبنار کوئلے کی وزارت نے نئی دہلی میں نشانے کے حصول کے لئے روڈ میپ پر بات چیت کے واسطے منعقد کیا تھا۔ ویبنار میں حکومت ہند، سی آئی ایل اور کوئلے کے شعبے کے تقریباً 700 مندوبین نے شرکت کی۔
کوئلے کے شعبے میں گرین پہل کے لئے حکومت کی عہد بندی کا اعادہ کرتے ہوئے جناب جوشی نے کہا کہ کوئلے کا گیسی فکیشن اور لکوی فیکشن حکومت کےایجنڈے میں شامل ہیں اور بھارت میں سرفیس کول گیسی فکیشن تیار کرنے کے لئے کئی اقداما کئے گئے ہیں۔ اس سلسلے میں نیتی آیوگ کے رکن ڈاکٹر وی کے سارسوت کی صدارت میں ایک اسٹیئرنگ کمیٹی کی تشکیل کی گئی ہے، جس میں کوئلے کی وزارت کے رکن شامل ہیں۔
جناب جوشی نے اجلاس میں شرکت کرنے والوں سے اپیل کی کہ وہ ہمارے ملک کے ایس ڈبلیو او ٹی تجزیئے کے مطابق کوئلے کے گیسی فکیشن کے شعبے میں ٹکنالوجی اور دیگر پہلوؤں کے بارے میں مزید تحقیق کریں۔ انہوں نے کہا کہ اس سے عالمی معیارات کے مطابق پائیداری کے راستے میں آگے بڑھنے کے ساتھ ساتھ ملک کے ذخائر کے زیادہ سے زیادہ استعمال میں مدد ملے گی۔
نیتی آیوگ کے رکن ڈاکٹر وی کے سارسوت ، کوئلے کے سکریٹری جناب انل کمار جین نے بھی ویبنار سے خطاب کیا۔ جناب بنے دیال، ڈی ٹی، سی آئی ایل، ڈاکٹر پی کے سنگھ، ڈائرکٹر سی آئی ایم ایف آر، جناب آشوتوش پرساد، جی ایم، پی ڈی آئی ایل، جناب نوین جندل، چیئرمین جے ایس پی ایل، جناب راجیش جھا، سی ای او، مندرا سینرجی، ڈاکٹر وی کے شرما، ایم ڈی، جے ایس پی ایل، ڈاکٹر دیو گاکسکر، پارٹنر، ٹرو ناتھ ونچرس، جناب بوب کارٹر، گروپ وی پی، ایئر پروڈکٹس نے بھی اپنے خیالات اور قیمتی معلومات پر تبادلہ کیا۔
۔۔۔۔۔۔۔۔۔۔۔
م ن۔ ا گ۔ن ا۔
U-4967
(Visitor Counter : 154
سائنس اور ٹیکنالوجی کی وزارت
آگرہ کی کمپنی نے نو رَکشک پی پی ایز بنانے کے لئے این آر ڈی سی کا لائسنس حاصل کیا
نئی دلّی ،28 جون / نیشنل ریسرچ ڈیولپمنٹ کارپوریشن  نے آگرہ کی ملبوسات تیار کرنے والی ایک کمپنی ، انڈین گارمنٹس کمپنی کے ساتھ نو رَکشک نامی پی پی ایز سوٹ تیار کرنے کی خاطر ، اُس کی تکنیک منتقل کرنے کے لئے ٹیکنا لوجی کے لائسنس کے ایک معاہدے پر دستخط کئے ہیں ۔ یہ کمپنی ایم ایس ایم ای کی وزارت کے تحت ایک رجسٹرڈ کمپنی ہے ۔ یہ کمپنی پہلے ہی آگرہ اور اُس کے آس پاس پی پی ایز کٹس بناکر مختلف اسپتالوں کو سپلائی کر رہی ہے اور اب اُس نے کووڈ – 19 کے بحران کے سبب پی پی ایز کی بڑھتی ہوئی ضروریات کو پورا کرنے کی خاطر نو رَکشک پی پی ای کے لائسنس کا استعمال کرتے ہوئے 10 لاکھ پی پی ای کٹس سالانہ تیار کرنے کا ہدف مقرر کیا ہے ۔
نو رَکشک پی پی ای بنیادی طور پر بحریہ کے ایک ڈاکٹر ، ڈاکٹر ارنب گھوش نے تیار کی ہے ۔ ڈاکٹر گھوش نے ڈاکٹروں کے آرام اور تحفظ کے لئے پی پی ای کے ذاتی استعمال سے فائدہ اٹھایا ہے ۔ اس میں پی پی ای کی تیاری کے لئے ایسے کپڑے کا استعمال کیا گیا ہے ، جس سے ہوا کا گزر ہو سکے اور اس میں ایسی سیلنگ کی بھی ضرورت نہیں ہو گی ، جو مارکیٹ میں دستیاب دیگر پی پی ایز کے لئے ضروری ہے ۔ سوٹ کا کپڑا خون کے دوران کے لئے بہتر ہو گا اور یہ بہت آرام دہ رہے گا ۔
اس پی پی ای کو تجرباتی طور پر ممبئی کے بحریہ کے ڈوک یارڈ میں تیار کیا گیا تھا اور اس کی جانچ دفاعی تحقیق و ترقی کی تنظیم  کے انسٹی ٹیوٹ آف نیو کلیئر میڈیسن اینڈ الائیڈ سائنسز  کے ذریعے کی گئی تھی اور اس کو سرٹیفکیٹ دیا گیا تھا ۔ اس کے علاوہ یہ پی پی ای کِٹ صحت اور خاندانی بہبود اور ٹیکسٹائل کی وزارت کے موجودہ آئی ایس او معیارات اور رہنما خطوط کے مطابق پوری طرح جانچا گیا ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 3566
(Visitor Counter : 106
وزارت آیوش
مرکزی وزیر جناب سربانند سونووال نے دہلی میں دھنونتری بھون کے چوتھے حصہ کا سنگ بنیاد رکھا
آیوش کے مرکزی وزیر جناب سربانند سونووال نے آج آیوروید کی تعریف کرتے ہوئے کہا کہ اس نے دنیا بھر میں اپنی چھاپ چھوڑی ہے۔ وزیر موصوف آج دھنونتری بھون کے چوتھے حصے کا سنگ بنیاد رکھنے کی تقریب میں اظہار خیال کررہےتھے۔ اس کا اہتمام آل انڈیا آیوروید کانگریس نے پنجابی باغ ویسٹ میں اپنے ہیڈکوارٹرز میں کیا تھا۔
ہندوستان کے روایتی طریقہ علاج کی ستائش کرتے ہوئے وزیر موصوف نے کہا کہ کینیا کے سابق وزر اعظم ریلااوڈنگا اپنی بیٹی کی بینائی کا علاج کرانے کے لئے ہندوستان آئے۔ آیوروید ک علاج سے اس کی بینائی بحال ہوگئی جس کے لئے انھوں نے ہمارے وزیر اعظم جناب نریندر مودی کا شکریہ ادا کیا اور آیوروید کو دنیا بھر میں پھیلانے کے لئے ان پر زور دیا۔
ہندوستان کی مالا مال ثقافت اور روایت کی تعریف کرتے ہوئے جناب سونووال نے کہا ’’ہم چاہتے ہیں کہ قدیم وقت سے ہندوستان کا جو بے مثال کلچر رہا ہے، وہ ملک کی نوجوان نسل تک پہنچے ہمیں نوجوانوں کو بتانا چاہئے کہ کس طرح ہمارے اجداد، ہمارے رشیوں منیوں نے ہمارے ملک کو مضبوط بنانے کے لئے اپنی زندگی وقف کی تھی‘‘۔
وزارت خزانہ
مرکزی بجٹ 2023-24 کا آخری مرحلہ حلوہ کی تقریب سے شروع ہوا
مرکزی بجٹ 2023-24 کے لیے بجٹ کی تیاری کے عمل کے آخری مرحلے کی نشان دہی کرنے والی حلوہ کی تقریب آج دوپہر نارتھ بلاک میں خزانہ اور کارپوریٹ امور کی مرکزی وزیر محترمہ نرملا سیتا رمن اور مرکزی وزرائے مملکت برائے خزانہ جناب پنکج چودھری اور ڈاکٹر بھگوت کسن راؤ کراد کی موجودگی میں منعقد ہوئی۔
بجٹ کی تیاری کے ’’لاک اِن‘‘عمل کے شروع ہونے سے پہلے ہر سال ایک روایتی حلوہ کی تقریب منعقد کی جاتی ہے۔
پچھلے دو مرکزی بجٹوں کی طرح، مرکزی بجٹ 2023-24 کو بھی کاغذ کے بغیر  پیش کیا جائے گا۔ مرکزی بجٹ 2023-24 یکم فروری 2023 کو پیش کیا جانا ہے۔
آئین کے ذریعے تجویز کردہ تمام 14 یونین بجٹ دستاویزات، جن میں سالانہ مالیاتی بیان ، ڈیمانڈ فار گرانٹس ، فنانس بل وغیرہ ’’یونین بجٹ موبائل ایپ‘‘ پر دستیاب ہوں گے، تاکہ ڈیجیٹل سہولت کی آسان ترین شکل کا استعمال کرتے ہوئے ممبران پارلیمنٹ  اور عام لوگ بجٹ دستاویزات تک رسائی حاصل کرسکیں۔ یہ دو لسانی  ہے اور اینڈرائیڈ اور آئی او ایس دونوں پلیٹ فارموں پر دستیاب ہوگا۔ ایپ کو یونین بجٹ ویب پورٹل  سے بھی ڈاؤن لوڈ کیا جا سکتا ہے۔
بجٹ دستاویزات یکم فروری 2023 کو پارلیمنٹ میں وزیر خزانہ کی بجٹ تقریر کی تکمیل کے بعد موبائل ایپ پر دستیاب ہوں گی۔
حلوہ کی تقریب میں، مرکزی وزیر خزانہ کے ساتھ ڈاکٹر ٹی وی سومناتھن، فنانس سکریٹری اور سکریٹری اخراجات؛ جناب اجے سیٹھ، سکریٹری، اقتصادی امور؛ جناب توہن کانتا پانڈے، سکریٹری، ڈی آئی پی اے ایم؛ جناب سنجے ملہوترا، سکریٹری، ریوینیو؛ ڈاکٹر اننتھا وی ناگیشورن، چیف اکنامک ایڈوائزر؛ جناب نتن گپتا، چیئرمین، سینٹرل بورڈ فار ڈائریکٹ ٹیکسز ؛ جناب وویک جوہری، چیئرمین، سنٹرل بورڈ فار ان ڈائریکٹ ٹیکسز اینڈ کسٹمز ؛ اور ایڈیشنل سکریٹری  جناب آشیش وچھانی کے علاوہ بجٹ کی تالیف و تدوین کے عمل میں شامل وزارت خزانہ کے دیگر افسران اور عملہ بھی اس موقع پر موجود تھے۔
تقریب کے ایک حصے کے طور پر، وزیر خزانہ نے بجٹ پریس کا بھی دورہ کیا اور تیاریوں کا جائزہ لینے کے علاوہ متعلقہ حکام کو نیک خواہشات پیش کیں۔
وزیراعظم کا دفتر
شمال مشرق میں امن اور ترقی کے لئے بہت اچھی خبر : وزیراعظم
آسام حکومت اور دیماسا نیشنل لبریشن آرمی نے مستقل امن کے لئے ایک امن معاہدے پر دستخط کئے۔
مرکزی وزیر داخلہ جناب امت شاہ کے ایک ٹوئیٹ کے جواب میں وزیراعظم نے ٹوئیٹ کیا ؛
‘‘شمال مشرق میں امن اور ترقی کے لئے بہت اچھی خبر۔’’
۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰


U-4601
(
اسٹیل کی وزارت
سیل نے مالی سال 2022-23 کے لیے ایچ 1 اور کیو 2 کے نتائج کا اعلان کیا
ایچ 1 مالی سال 23 کے لیے خالص منافع پوسٹ کیا
اسٹیل اتھارٹی آف انڈیا لمیٹڈ  نے رواں مالی سال 2022-23  کی ششماہی اور دوسری سہ ماہی کے لیے اپنی مالی کارکردگی پیش کی ہے۔
ایچ 1ایف وائی 23 کی کارکردگی  ایک نظر میں:
|
||
|
اکائی
|
|
ایچ 1 مالی سال23
|
|
ایچ 1مالی سال 22
|
|
خام اسٹیل کی پیداوار
|
|
ملین ٹن
|
|
8.63
|
|
8.24
|
|
فروخت کا حجم
|
|
ملین ٹن
|
|
7.36
|
|
7.61
|
|
آپریشن سے آمدنی
|
|
روپے کروڑ میں
|
|
50275
|
|
47469
|
|
سودٹیکس، فرسودگی اور معافی سے پہلے کی آمدنی 
|
|
روپے کروڑ میں
|
|
3780
|
|
13921
|
|
ٹیکس سے پہلےمنافع 
|
|
روپے کروڑ میں
|
|
523
|
|
10898
|
|
ٹیکس سے بعد منافع 
|
|
روپے کروڑ میں
|
|
391
|
|
8154
مالی سال 23 کی دوسری سہ ماہی کی کارکردگی  ایک نظر میں:
|
||
|
اکائی
|
|
کیو 2 مالی سال 23
|
|
کیو 2 مالی سال 22
|
|
خام اسٹیل کی پیداوار
|
|
ملین ٹن
|
|
4.30
|
|
4.47
|
|
فروخت کا حجم
|
|
ملین ٹن
|
|
4.21
|
|
4.28
|
|
آپریشن سے آمدنی
|
|
روپے کروڑ
|
|
26246
|
|
26827
|
|
سود، ٹیکس ، فرسودگی اور معافی سے پہلے کی آمدنی 
|
|
روپے کروڑ
|
|
1174
|
|
7248
|
|
ٹیکس سے پہلے منافع 
|
|
روپے کروڑ
|
|
 516
|
|
5753
|
|
ٹیکس کے بعد منافع 
|
|
Rs. Crore
|
|
 386
|
|
4304
کمپنی کا منافع درآمد شدہ کوئلے کی قیمتوں میں اضافے اور اقتصادیات میں اسٹیل کی مانگ میں کمی سے متاثر ہوئے ہیں۔ تاہم، مسلسل جاری بنیادی ڈھانچے کی تعمیر دہندوستانی اسٹیل مارکیٹ کے لیے بہتر وقت کے اشارے دیتی ہے۔